b'\n_START_ARTICLE_\nTell al-Rimah\n_START_PARAGRAPH_\nTell al-Rimah er et arkeologisk funnsted i Jebel Sinjar i guvernementet Ninawa i den nordvestre Irak. Stedet er blitt identifisert som oldtidsbyen Qattara ogs\xc3\xa5 kalt Karana, senere kjent som Zamahe._NEWLINE_Seton Lloyd utf\xc3\xb8rte i 1938 arkeologiske grunnunders\xc3\xb8kelser i Sinjarfjellene, og fant da stedet. Men det var ikke d\xc3\xb8r i 1960-\xc3\xa5rene at det ble gjennomf\xc3\xb8rt utgravninger, under ledelse av David Oates._NEWLINE_Det ble fastsl\xc3\xa5tt at stedet var bosatt minst s\xc3\xa5 tidlig som det 3. \xc3\xa5rtusen f.Kr. Stedet hadde sin blomstrinstid under den 2. \xc3\xa5rtusen. Arkeologiske funn fra denne tiden omfatter et palass og et tempel. Kileskriftfunn viser at stedet hadde politiske kontakter med Zimri-Lim fra Mari. Det mest kjente funn fra Tell al-Rimah er imidlertid en stele som viser Adad-nirari III, konge av Assyria fra 811 til 783 f.Kr.'